Акматов Таштанбек
Акматов Таштанбек (1938-ж. т., Тоң району, Көк-Сай айылы) — мал чарба өндүрүшүнүн новатору, мамлекеттик ишмер. Кыргыз ССРнин мал чарбасына эмгек сиңирген устаты (1974). Эки жолку Социалистик Эмгек Баатыры (1976, 1986).экономист

Өмүр таржымалы
1977-ж. К. И. Скрябин атындагы Кыргызстан айыл чарба институтун сырттан окуп бүтүргөн. 
1955-жылдан Тоң районундагы 22-партсъезд атындагы колхоздун баш чабаны болуп иштеген. 
1976—82-ж. койдон тел жана жүн алууда эң жогорку көрсөткүчтөргө жетишкен. 
Акматов бригадалык көтөрүп алып иштөө ыгын колдонгон. 
1982-ж. республикада 1-болуп ирилештирилген 9 кишиден турган чабан бригадасын түзүп, ал бригада 4 короо койду (2014 баш, анын ичинде 1505 тубар кой) баккан. 
1983— 85-ж. анын бригадасы ар жүз тубар койдон 143 козу, 5,1 кг жүн алган. 
1987— 90-ж. Кыргыз ССР ЖогоркуКенешинин Президиумунун төрагасы. 
1991-жылдан Тоң районундагы «Ак-Булун» дыйкан чарбасынын жетекчиси.

Жетишкендиктери
Кой чарбасын ургаалдаштыруу проблемалары боюнча бир нече эмгектин автору: «Ийгилик эмнеден башталат» (1979), «Чабан жана сакмалчы» (1982), «Кой чарбасындагы коллективдик подряддын экономикалык натыйжалуулугу» (1984). 
1974-жылдан СССР Жогорку Кенешинин депутаты, 1989—91-ж. СССР эл депутаты, 1987—90-ж. Кыргыз ССР Жогорку Кеңешинин депутаты.

Сыйлыктары
СССР мамлекеттик сыйлыгынын лауреаты (1982). 
Акматов Ленин ордени жана медалдар менен сыйланган. 
Акматовдун бюсту Тоң районунун Ак-Сай айылына 1988-ж. тургузулган (айкелчиси Т. Садыков, архитектору Б. Изаева).

Колдонулган адабияттар 
 Ысык-Көл облусу энциклопедия. Бишкек-1994-ж.

Айрым шилтемелер
 Акматов: Жүз тубар койдон 185 козу алганым чын
 Акматов Таштанбек:Коммунист бойдонмун
 "Адамдардан алыстап табият менен бирге болгум келди" 
 "Утурумдук нерселерден оолак болгум келет" 

Арип боюнча инсандар
Туулгандар 1938-жылы